OpenLLM-France/wikimedia huggingface dataset:
# Frank Miller

Frank Miller (Olney, Maryland, 1957ko urtarrilaren 27a - ) komiki marrazkigile eta zinema gidoigile estatubatuarra da. The Dark Knight Returns, Born Again, Sin City eta 300 lanekin mundu mailako ospea lortu du.
Koloreztatzaile eta ilustratzailea den Lynn Varleyrekin ezkondua dago.

## Biografia

Marvel Comicsekin egin zuen lehen lana "Spectacular Spiderman" izan zen, Daredevil-ekin egindako crossover-a. Daredevil serieak eman zuen ezagutzera 1970eko hamarkadaren amaiera eta 1980ko hamarkadaren hasieran. Handik gutxira Ronin komikia egin zuen DC Comicsentzat, bertan nagusurik gabeko samurai baten abenturak kontatzen zituen etorkizun postapokaliptiko batean. Lan honetan eboluzio grafiko nabarmena suma daiteke, europar ilustratzaileen eta japoniar komiki obra klasikok eragindakoak.
1986an Daredevil proiektuari berrekin zion, "Born Again"-en gidoia idatziz eta alde grafikoan David Mazzucchellik lagunduta. Saga honetan, pertsonaiaren gainbehera eta ondorengo berpizterako, katolizismoaren ikonoen metaforaz baliatu zen. Frank Millerrek benetako maisutasuna erakusten du, istorioaren erritmoa lantzerakoan, elkarrizketa zorrotz, sinple eta lehorrez baliatuta.
Dena den, bere lanik ospetsuena Batman: The Dark Knight Returns izan da, berriro ere DC Comics-ekin. Oraingo honetan, Batman zaharkitu eta erretiratu bat irudikatzen du (amaierarako Supermanekin aurrez aurre jartzen du, editorialaren beste ikono handienetako bat), etorkizun bortitz eta ilun batean, Mass Media-k menderatua. Ondoren, eta berriz ere Mazzucchellirekin, pertsonaiaren lehenbiziko urtea irudikatzen du lau zenbakiko saga batean, "Batman: Bat Urtea" izenarekin. Lan honekin inoiz baino gehiago hurbildu zen serie beltzeko literaturara.
Bereziki ezagunak dira halaber zinemetan aurkeztu diren lanak, "Sin City" 2005ean Robert Rodriguez zuzendari eta bera zuzendarikide lanetan, Quentin Tarantino eszena batzuk zuzenduz kolaboratzen. Eta ondoren "300" pelikula Zack Snyderren eskutik.

## Zinemako agerraldiak

Frank Miller-ek lau agerraldi egin ditu zineman, lauetan bere pertsonaia hil egin dutelarik.
* 1990ean RoboCop 2, bere pertsonaia "Frank, kimikoa", droga laborategiko leherketan hiltzen da.
* 1994ean Jugular Wine: A Vampire Odyssey, hilda suertatzen da banpiroen esku.
* 2003an Daredevil pelikula, hilda suertatzen Bullseye jaurtikitako luma batekin, eta bere motorra lapurtzen dio.
* 2005ean Sin City Marvek aitorlekuan hiltzen duen elizgizonaren papera egiten du.
* Datuak: Q207676
* Multimedia: Frank Miller / Q207676
# Frank Lobos

Frank Ronald Lobos Acuña (Santiago, 1976ko irailaren 25a - ) Txileko futbolari ohia da.
Hainbat futbol taldetan jokatu du, esaterako Mito HollyHock.

## Kanpo estekak

* (Japonieraz) J.League Data Site
* Datuak: Q1092283
# Frank Marzoch

Frank Marzoch (Herne, 1965eko urriaren 22a) arkularia da. Alemania ordezkatu zuen 1992ko Udako Olinpiar Jokoetan.

## Erreferentziak

* ↑ Frank Marzoch
* ↑ Frank MARZOCH

## Kanpo estekak

* Datuak: Q89037040
# Frank Nelson

Fran Nelson izena pertsona ezberdinei dagokie:
* Frank Nelson, aktorea.
* Frank Nelson (Simpsondarrak), Simpsondarrak telesaileko pertsonaia.
# Frank Macfarlane Burnet

Sir Frank Macfarlane Burnet (Traralgon, Victoria, 1899ko irailaren 3a - Port Fairy, Victoria, 1985eko abuztuaren 31) australiar birologoa izan zen, immunologian egindako ekarpenagatik ezaguna. 1960ko Medikuntzako Nobel Saria jaso zuen jasotako immunotolerantziari buruzko iragarpenengatik.
1924an medikuntzan lizentziatu zen Melbourneko Unibertsitatean eta 1928an doktoretza lortu zuen Londresko Unibertsitatean. Mikrobiologiari eta immunologiari buruzko ikerketa egin zuen Melbourneko Walter and Eliza Hall Institute of Medical Research-en. Institutua zuzendu zuen 1944 eta 1965 artean. 1965etik 1978an erretiroa hartu zuen arte Melbourneko Unibertsitatean lan egin zuen.
Q sukarraren eta psitakosiaren eragileak aurkitu zituen. Gripearen birusa detektatzeko metodoak sortu zituen eta mixomatosiak gizakiak ez dituela kutsatzen frogatu zuen. Hautespen klonalaren teoria ere garatu zuen.
1960an Medikuntzako Nobel Saria jaso zuen Peter Brian Medawarrekin
* Datuak: Q193550
* Multimedia: Frank Macfarlane Burnet / Q193550
# Gabriel Henao

Gabriel Henao (Valladolid, 1611 – Salamanca, 1704) espainiar historialari eta filosofo jesuita izan zen. Beste gai historikoen artean, Euskal Herriari buruzko zenbait gai jorratu zuen.

## Biografia

Medina del Campoko erretore izan ondoren, Filosofia, Teologia eta Liburu Santuak irakatsi zituen Bilbo, Oviedo, Valladolid eta Salamancan. Salamancan 50 urtetan, Jesusen Lagundiaren Real Colegio Máximon Teologia eta Idazki Sakratuen katedrak eraman zituen. Jakituria handiko gizona zen. 1639an, A Coruñan zegoela, Antonio Okendo gipuzkoar jeneralari hiltzen lagundu zion.

## Obra nagusiak

Euskal Herriko historiari buruzko bi liburu eman zituen argitara:
* Vizcaya illustranda ab Academia Humaniorum litteratum Bilbaensis Scholae Societatis Jesu (1637), Bilboko hiriko historia.
* Averiguaciones de las Antigüedades de Cantabria obra garrantzitsua (hiru liburuki, 1689-1691), Araba, Bizkaia eta Gipuzkoako historia. Jesusen Lagundiaren sortzailea, Ignazio Loiolakoa, euskaldun izateak erakarri zuen Henao euskal lurraldeetara. Tubal, elezaharretako pertsonaia, Euskal Herriko eta Espainiako lehen biztanleen jatorria zelako teoriaren alde egin zuen bere idatzietan.
Haren lanetan, bestetik, Filosofia, Teologia eta Historia landu zuen:
* Empyreología, seu philosophia christiana de Empyreo Caelo, 1652.
* De Eucharistiae Sacramento Venerabili, atque Sanctissimo, tractio Theologica Scholaris diffussa et moralis concisior, 1655
* Scientia Media historice propugnata..., 1655
* De Missae Sacrificio Divino atque Tremendo, 1658 (bigarren atala: 1659; hirugarrena: 1661);
* Scientia Media Historice Propugnata..., 1655

## Erreferentziak

* ↑ http://www.euskomedia.org/aunamendi/58706
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* Auñamendi Entziklopedia.
# Gabriel Korta

Gabriel Korta Rekarte (Donostia, Gipuzkoa, 1951ko otsailaren 23a - 2020ko otsailaren 3a) gipuzkoar idazlea zen.

## Lanak
### Poesia

* Isiletik (1980, Lur, Ustela saila)
* Okaranak (1986, Susa)
* Harri hautsiak (2002, Egilea editore)
* Laugarrenak lau (2010, Itxaropena)
* Elurra galtza motzetan (2012, Itxaropena)
* Diot (2013, Itxaropena)
* Maitasunaren indarra (2016, Itxaropena)

## Kanpo estekak

* Gabriel Korta literaturaren zubitegian
* Datuak: Q12258077
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Gabriel Jackson

Gabriel Jackson (Mount Vernon, New York, 1921eko martxoaren 10a - Ashland, Oregon, 2019ko azaroaren 3a) estatubatuar historialaria izan zen, bereziki Espainiako historia landu zuena.

## Bizitza

Judu jatorriko familia batean jaio zen. Historia eta literatura ikasketak egin zituen Harvard Unibertsitatean, eta 1942an lizentziatu zen. Joaquín Costari buruzko lan bat izan zen bere doktorego tesia. MacArthur senatariak ustezko komunisten kontra bultzatutako sorginen-ehizaren garaian zailtasunak izan zituen bere karrera profesionalean. Komunista zelako salaketa egia izan ez arren, McCarthyismoaren aurka agertu zen eta horrek lanpostu finko bat lortzea eragotzi zion: unibertsitate batetik bestera ibili behar izan zuen 1950eko hamarkadan. 1965ean Espainiar errepublika eta Gerra Zibila liburua argitaratu zuen, Espainiako historiaren garai hura ulertzeko oinarrizko lana. Urte horretan bertan Kalifornia-La Jollako Unibertsitateko irakasle egin zen. 1960ko hamarkadan bere gizartearekiko konpromisoa zela-eta eskubide zibilen alde lan egiten zuten zenbait erakunderen kide izan zen, besteak beste, American Civil Liberties Union eta Amnesty International erakundeena. Asko idatzi zuen Espainiako Gerra Zibilari buruz, eta hispanista garrantzitsuenetakotzat jotzen da. 1969an bere autobiografia argitaratu zuen, Historialari baten historia. 1983an erretiroa hartu zenean Bartzelonara joan zen. Bere azken lanean, Zibilizazioa eta basakeria XX. mendeko Europan (1997) gaur egungo hondamendiak aztertu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3751007
# Gabriel José Zuloaga

Gabriel José Zuloaga Moiua (Hondarribia, 1684ko uztailaren 13a - Madril, 1764) gipuzkoar militar eta funtzionarioa izan zen. Espainiako Ondorengotza Gerran borrokatu ondoren, 1736an Venezuelako kapitain jeneral eta gobernadore izendatu zuten. Jenkinsen belarriaren Gerran La Guaira defendatu zuen.
# Gabriel I.a Montgomerykoa

Gabriel, Montgomeryko kondea, Lorgesko jauna (1530eko maiatzak 5- 1574ko ekainak 26) Henrike II.aren guardiaren kapitaina izan zen. Kapitain honek nahi gabe erregea hil zuen torneo batean (1559). Kalbinismoaren fedea bere egin eta higanoten buruzagietako bat bihurtu zen. Domfronten preso hartu zuten eta Katalina Medicikoaren aginduz exekutatua izan zen 1574an.

## Kanpo estekak

* Diccionario Hispánico Universal(1954), Editorial Jackson de Ediciones Selectas, tomo segundo: Biografía, Geografía e Historia.
* Datuak: Q177046
* Multimedia: Gabriel de Montgomery / Q177046
# Gabriel III.a de la Cueva

Gabriel III.a de la Cueva Girón, Alburquerqueko V. dukea, (Cuéllar, 1515 – Milan, 1571) espainiar noble eta militarra izan zen.
Beltrán II.a de la Cueva aitaren partetik Alburquerqueko dukerria eta Huelmako konderria jarauntsi zituen.
1560 eta 1564 artean Nafarroako erregeordea izan zen. Gero Italiara joan zen Milango kapitain jeneral bilakatuta.
# Gabriel Inbuluzketa

Gabriel Inbuluzketa Alkasena (Elizondo, 1945) nafar kazetaria da. Diario de Navarraren erredaktorea, bere ibilbidean etnografia lanak jorratu ditu.
# Gabriel Intxaurrandieta

Aita Gabriel Intxaurrandieta Lizarazu (Lezo, 1910-1990) gipuzkoar idazle eta apaiz jesuita izan zen.

## Bizitza

1927an Loiolan hasi zuen jesulaguna izateko ibilbidea. Errepublika garaian, Manerffen egonaldia egin zuen ikasle eta gero irakasle gisa; bertan ere euskara klaseak eman zituen. Gerra Zibilaren garaian 1938an, Francoren armadak erreklutatu zuen Espainiara itzuli zen Lagundiaren buruzagien agindua betetzea egokitu zitzaion. Ondoren Deustun jarraitu zuen ikasketak eta 1948an berriz Loiolara itzuli zen..

## Lanak

* Errekarte, Loiola ta Anai Garate : (zenbait ezaugarri) (1983)
* Semblanza de un jesuita vasco desterrado durante el primer franquismo : José Martín Aguirre-Ceciaga, S.I. (2009)

## Erreferentziak

* ↑ Aizpuru, Mikel ; Berriotxoa, Pedro.- “Ez da ez, etsairik, jarriko zaizunik,inolaz, aurrean”. Loiolako santutegiaren jabetza XIX. eta XX. mendeetan; non: Kondaira 16, 2016, 1-52, ISSN: 1698-9287 4; orr.34
* Datuak: Q106728687
# Gabriel Jauregi

Gabriel Jauregi Uribarren (Aramaio, 1895eko maiatzaren 27a - Zornotza, 1945) arabar idazlea izan zen. Karmeldar Oinutsen ordenan sartu zen. Ordenak Gasteizen zuen egoitzan fisika eta kimikako irakasle izan zen. Karmengo Argia aldizkarian eman zituen argitara bere lanik garrantzitsuenak. Obra nagusiak: Pisia (1935) eta Kimia (1936). Izadiari buruzko lan bat ere idatzi zuen, baina Espainiako Gerra Zibila zela eta, ez zen argitaratua izan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12258076
# Gilen IX.a Akitaniakoa

Gilen IX.a (okzitanieraz: Guilhèm de Peitieus; 1071ko urriaren 22a – 1126ko otsailaren 10a), "Koblakaria" ezizenaz ezaguna, Poitiersko konde eta Baskonia eta Akitaniako dukea (1086–1126) izan zen. 1101eko Gurutzada bultzatzeaz gain, okzitanierazko lehendabiziko koblakaria izan zen.
Alfontso I.a Nafarroakoa bere koinatarekin batera aritu zuen.

## Poesia

Egun 11 poema besterik ez dira mantentzen, amodioa gai nagusia izanik Maubergeonne bere maitaleari eskainiak. Sexuaz era gordinean aritu eta bere burua deskribatzeko "trichador de dòmnas" (euskaraz: "emakumeen zatikatzailea") ezizena erabiltzen zuen. Hona hemen adibide bat:
| « | Cavalier, datz mi cosselh d'un pessamen: -Anc mays no fuy issaratz de cauzimen- : Res non sai ab qual me tengua, de n'Agnes o de n'Arsen. | » |
| « | Zaldunok, zalantza honetan zuen aholkua behar dut: -inoiz hautatzea hain zaila izan nuen-: ez dakit norekin geratu, Ines edo Arsenekin | » |

## Ezkontza eta seme-alabak

Filipa Tolosakoa ezkondu eta hiru seme-alabak izan zituen:
* Ines († 1159), Aimar Thouarskoa eta Ramiro II.a Aragoikoa ezkondu zuena,
* Gilen X.a Akitaniakoa (1099 – 1137), azken Akitaniako dukea
* Raimundo Poitierskoa (1115- 1149) Antiokiako printze ezkontidea.
Zuhaitz genealogikoa :
Leonor Akitaniakoa
Gilen X.a Akitaniakoa
Petronilla of Aquitaine
William I of Thouars
Gilen V.a Akitaniakoa
Agnes of Aquitaine, Queen of Aragon
Geoffroy IV of Thouars
Gilen VIII.a Akitaniakoa
Agnes of Burgundy, Duchess of Aquitaine
Petronila Aragoikoa
Gilen IX.a Akitaniakoa
Roberto I.a Borgoinakoa
Bohemond III of Antioch
Hildegarde of Burgundy
Ermengarde of Anjou, Duchess of Burgundy
Maria of Antioch
Raymond of Poitiers
Philippa of Antioch
Henry of Poitiers
Baldwin of Antioch
Raimond of Antioch :

## Kanpo estekak

* Datuak: Q5351
* Multimedia: William IX of Aquitaine / Q5351
# Gilen Josef Chaminade

Gilen Josef Chaminade (Périgueux, Frantzia, 1761eko apirilaren 8a - Bordele, Frantzia, 1850eko urtarrilaren 22a) apaiz katolikoa, Mariaren Lagundiaren sortzailea eta Marianista Familiaren sortzailea. 2000ko irailaren 3an dohatsu aitortu zuen Joan Paulo II.a aita santuak.

## Périguextik Mussidanera: Familia eta haurtzaroa

Blas Chaminade eta Catalina Bethón senar-emazteen hamahirugarren umea izan zen. Familiarengandik jaso zituen errealismoa, sinesmena eta kristau bokazioa, Eliza Katolikoaren zerbitzura. Anaietan nagusia, Joan Bautista, Eliza Katolikoaren barruan zegoen jada. Gainera, hark konbentzitu zuen Guillermo Eliza Katolikoan sartzeko. Ikasletzat, bere lehenengo urteak San Carlos eskolan egin zituen, Mussidanen. Ikasle eta irakasle lanetan egin zituen han bere bizitzako hogei urte. Frantziar Iraultza baino pixka bat lehenago bihurtu zen abade. Kleroko konstituzio zibila onartu ez zutenez, joan egin behar izan ziren Mussidango eskolatik.

## Oharrak

* ↑ Santu izenekin bezalaxe, dohatsu honena hizkuntza bakoitzera itzuli ohi da: Guillaume-Joseph Chaminade dugu frantsesez, William Joseph Chaminade ingelesez, Guillermo José Chaminade gaztelaniaz.

## Erreferentziak

* ↑ Samaha, John, S.M., Brother (January 22, 2005). "History of the Process for the Glorification of William Joseph Chaminade". Accessed October 26, 2012
* ↑ http://www.vatican.va/news_services/liturgy/saints/ns_lit_doc_20000903_bl-chaminade_en.html

## Kanpo estekak

(Ingelesez) (Alemanez) (Gaztelaniaz): The Marianist Family.
* Datuak: Q1353299
* Multimedia: Guillaume-Joseph Chaminade / Q1353299
# Gilen IV.a Akitaniakoa

Gilen IV.a (937– 994ko otsailaren 3a), Fierebrace edo "burdinazko besoa" ezizenaz ezaguna, Poitiersko konde eta Akitaniako dukea (963–994) izan zen.

## Biografia

Gilen arkola burua bere aita dukerriari uko eta duke bilakatu zen. Hugues Capet bere koinatuaren aurka borrokatu zuen dukerria mantentzeko. Aitak egin zuen bezala, dukerriari uko eta Gilen bere semea oinordeko bilakatu zen.
* Datuak: Q708547
# Gilen III.a Herbehereetakoa

Gilen III.a Herbehereetakoa (nederlanderaz: Willem Alexander Paul Frederik Lodeweijk; Brusela, Herbehereetako Erresuma Batua, 1817ko otsailaren 19a - Apeldoorn, 1890eko azaroaren 23a) Herbehereetako errege eta Luxenburgoko duke-handia izan zen. 1849-1890 bitarteko urteetan izan zen errege.
Gilen II.a Herbehereetakoa eta Ana Paulowna Romanovaren semea izan zen. 1849an koroatu zuten, aita hil ondoren. 1839an Sofia Württembergekoarekin ezkondu zen. Hiru seme izan zituzten, baina denak aita baino lehenago hil ziren. Sofia 1877an hil zen eta bi urte geroago Emma Waldeck eta Pyrmontekoarekin ezkondu zen. Gilemina I.a Herbehereetakoaren aita izan zen.
Zuhaitz genealogikoa :
Gilen I.a Herbehereetakoa
William, Prince of Orange
Gilen II.a Herbehereetakoa
Friederike Luise Wihelmine
Prince Maurice of the Netherlands
Gilen III.a Herbehereetakoa
Paulo I.a Errusiakoa
Prince Alexander, Prince of Orange
Ana Paulowna Romanova
Maria Feodorovna (Sofia Dorotea Württembergekoa)
Gilemina I.a Herbehereetakoa
Juliana I.a Herbehereetakoa :

## Erreferentziak

* ↑ Lur entziklopedietatik hartua.
* Datuak: Q125649
* Multimedia: William III of the Netherlands / Q125649
# Gilen IV.a Luxenburgokoa

Gilen IV.a Luxenburgokoa (Biebrich jauregia, Wiesbaden, 1852ko apirilaren 22a - Berg gaztelua, 1912ko otsailaren 25a) Luxenburgoko duke-handia izan zen.
Adolfo Luxenburgokoaren eta Adelaida Maria Anhalt-Dessaukoaren semea izan zen. 1905ean bere aitaren ondorengoa izan zen dukerri-handian.
Maria Ana Portugalgoa ezkondu zuen 1893an. Bikoteak sei alabak izan zituen:
Luxenburgoko dukesa-handia.
* Karlota Luxenburgokoa, Luxenburgoko dukesa-handia.
* Hilda printzesa (1897-1979)
* Antonia Bavariakoa printzesa (1898-1954)
* Elisabete printzesa (1901-1950)
* Sofia printzesa (1902-1941).

## Kanpo estekak

* Datuak: Q158235
* Multimedia: William IV, Grand Duke of Luxembourg / Q158235
# Gilen Kaiserraren Oroimenezko Eliza

Gilen Kaiserraren Oroimenezko Eliza edota soilik Oroimenezko Eliza gisa ere ezaguna (alemanez: Kaiser-Wilhelm-Gedächtniskirche edota Gedächtniskirche) Alemaniako Berlin hiriburuan dagoen eliza luterano bat da. Breitscheidplatz enparantzan dago, Kurfürstendamm etorbidea eta Charlottenburg-Wilmersdorf barrutiaren barnean, Tiergarten parkeko hego-mendebaldeko muturretik hurbil.

## Histori

Gilen II.a Alemaniakoak bere aitona zen Gilen I.a Alemaniakoa goresteko asmoz monumentu erlijiotsu hau dohaintzan eman zuen.
1891-1895 bitartean Franz Schwechten arkitektoaren planoen arabera eraiki zen. Dorre nagusiak 133 metroko garaiera duelarik. Bigarren Mundu Gerraren amaieran Berlingo guduan zehar Aliatuek bonbardatu eta bertan behera txikitu zuten.
Ondoren eraikinaren hondakinen barnean kristalezko eliza bat eraikitzea ere pentsatu zen. Azkenik, Egon Eiermann arkitektoaren proiektua aukeratua izan zen, honek antzinako eliza eta eraikuntza berriaren arteko elkarketa bat proposatu zuelarik.

## Iruditegia

* 1900an.
* Barnealdea.
* 1945eko uztailaren 7an guztiz kaltetua.
* Gauez.

## Kanpo estekak

* Gilen Kaiserraren Oroimenezko Elizaren webgunea (Alemanez) (Ingelesez)
* Datuak: Q153951
* Multimedia: Kaiser-Wilhelm-Gedächtniskirche / Q153951
# Gilen Lorriskoa

Gilen Lorriskoa (frantsesez: Guillaume de Lorris; Lorris, c. 1200 – ?, 1238) frantziar poeta izan zen. Roman de la Rose obraren lehen partea idatzi zuen (4.000 oktosilabo), maitasun gortesauari kantatzen diona. Gero, 40 urte geroago, lana Jean de Meungek bukatu zuen.

## Erreferentziak

* ↑ Lur entziklopedietatik hartua.
* Datuak: Q544959
* Multimedia: Guillaume de Lorris / Q544959
# Freestone konderria (Texas)

Freestone konderria (ingelesez: Freestone County) Texasko konderri bat da, Ameriketako Estatu Batuetan. Hiriburua Fairfield da. 2010eko zentsuaren arabera 19.816 biztanle zituen, Freestone kilometro koadroko azaleran.

## Geografia

Freestone konderriak 2.310,25 kilometro koadro ditu. Horietatik 36,92 ura dira. Beste 2.273,33 lurra dira. Biztanleria dentsitatea 8,58 da.

## Demografia

2010eko zentsoan bizi ziren 19.816 pertsonetatik 16.350 txuriak edo hispanoak dira. Horietatik hispano edo latino kategorian 2.694 dira. 3.164 beltzak edo afroamerikarrak. 77 amerikar natiboak ziren eta 5 Hawaii edo Pazifikoko irletako natiboak. 50 asiarrak ziren. Bestelako arraza bat kategorian 8 biztanle daude. Bukatzeko euren burua arraza bat baino gehiagotan 162 pertsonek kokatzen zuten.

### Biztanleria piramidea
## Kanpo estekak

* Datuak: Q110565
* Multimedia: Freestone County, Texas / Q110565
# Freerunning

Freerunning edo free running (euskaraz: «lasterketa askea») hirian edo beste edozein ingurunetan akrobaziak lasterka egiteko modua da. Jarduera hau egiten duten lagunek hiriaren edo naturaren egiturak erabiltzen dituzte euskarri gisa haien mugimenduak egiteko.

## Ikus, gainera

* Parkour

## Kanpo estekak

* Datuak: Q1063393
* Multimedia: Freerunning / Q1063393
# Freetowngo artxidiozesia

Freetowngo artxidiozesia (ingelesez: Archdiocese of Freetown, latinez: Archidioecesis Liberae Urbis) Erromatar Eliza Katolikoaren Sierra Leonako artxidiozesia da. 1858ko apirilaren 13an ezarri zen Sierra Leonako bikariato apostoliko gisa. 1950eko apirilaren 18an Freetown eta Boko elizbarruti bihurtu zen, 1970eko azaroaren 11n Freetown eta Boko artxidiozesi, eta 2011ko urtarrilaren 15an Freetowngo artxidiozesi. Artzapezpikuaren egoitza Freetownen dago. Egun artzapezpikua Edward Tamba Charles da.

## Ordinarioen zerrenda

* Melchior-Marie-Joseph de Marion-Brésillac (1858-1859)
* John Joseph O'Gorman (1903-1932)
* Bartholomew Stanislaus Wilson (1933-1936)
* Ambrose Kelly (1937-1952)
* Thomas Joseph Brosnahan (1952-1980)
* Joseph Henry Ganda (1980-2007)
* Edward Tamba Charles (2008-)

## Erreferentziak

* 1 2 (Ingelesez) «Archdiocese of Freetown» Catholic Hierarchy (Noiz kontsultatua: 2023-10-24).
* ↑ (Ingelesez) Aineah, Agnes. «Archbishop of Freetown Lauds Steady Growth of Catholic Church in Sierra Leone» ACI Africa 2022-11-13 (Noiz kontsultatua: 2023-10-24).

## Kanpo estekak

* Datuak: Q1364487
* Multimedia: Roman Catholic Archdiocese of Freetown / Q1364487
# Freeville (New York)

Freeville New York estatuko herri bat da. Tompkins konderrian kokatua dago. 2010ean 520 biztanle zituen, 2,74 kilometro koadrotan banatuta.

## Ikus, gainera

* Tompkins konderria

## Kanpo estekak

* Datuak: Q977219
* Multimedia: Freeville, New York / Q977219
# Freetown

Freetown Sierra Leonako hiriburua eta hiri nagusia da. Herrialdearen mendebaldeko muturrean dago kokaturik, Cap-Verteko penintsulan. Afrika osoan mendebaldeen dagoen hiria da. Rokol ibaiaren ondoan dago.

## Historia

1788an Ameriketatik aske alde egin eta bertara joan ziren antzinako esklaboentzat eraiki zen.

## Klima

Datu klimatikoak (Freetown) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 33 | 34 | 35 | 35 | 34 | 33 | 32 | 31 | 32 | 33 | 34 | 32 | 35 |
| Batez besteko tenperatura maximoa (°C) | 29.9 | 30.3 | 30.9 | 31.2 | 30.9 | 30.1 | 28.7 | 28.4 | 29.0 | 29.9 | 30.1 | 29.7 | 29.9 |
| Batez besteko tenperatura minimoa (°C) | 23.8 | 24.0 | 24.4 | 24.8 | 24.4 | 23.6 | 23.1 | 23.0 | 23.1 | 23.4 | 24.0 | 24.1 | 23.8 |
| Erregistraturiko tenperatura minimoa (°C) | 20 | 21 | 21 | 21 | 21 | 20 | 21 | 20 | 21 | 19 | 20 | 19 | 19 |
| Euria (mm) | 3.4 | 3.6 | 12.5 | 46.9 | 177.2 | 323.0 | 734.3 | 791.1 | 484.1 | 265.8 | 87.5 | 15.9 | 2945.3 |
| Euri egunak (≥ 1.0 mm) | 0 | 0 | 1 | 4 | 15 | 22 | 27 | 27 | 24 | 21 | 9 | 2 | 152 |
| Eguzki orduak | 226.3 | 217.5 | 232.5 | 207.0 | 189.1 | 153.0 | 102.3 | 86.8 | 126.0 | 186.0 | 204.6 | 161.2 | 2092.3 |
| Iturria (1): HKO ||||||||||||||
| Iturria (2): BBC Weather (records) ||||||||||||||

## Ekonomia

Merkataritza portua dauka, Afrikako mendebaleko handiena. Burdinbide lotunea. Janari industria (arroza, olioa).

## Erreferentziak

* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Climatological Information for Freetown, Sierra Leone. Hong Kong Observatory.
* ↑ Average Conditions Freetown, Sierra Leone. BBC Weather (Noiz kontsultatua: August 21, 2009).

## Kanpo estekak

* Datuak: Q3780
* Multimedia: Freetown / Q3780